open-index/open-wikipedia-markdown huggingface dataset:
வன்யா மிஸ்ரா

thumb|வன்யா மிஸ்ரா
**வன்யா மிஸ்ரா** (*Vanya Mishra*) (பிறப்பு 27 பிப்ரவரி 1992) ஓர் இந்தியப் பொறியாளரும், தொழில்முனைவோரும், முன்னாள் நடிகையும், அழகிப் போட்டிப் பட்டம் வென்றவரும் ஆவார். இவர் 2012இல் *பெமினா மிஸ் இந்தியா வேர்ல்ட்* போட்டியில் பட்டம் பெற்றார்.

வன்யா, பஞ்சாபின் ஜலந்தரில் பிறந்தார். சண்டிகரில் வளர்ந்தார். பஞ்சாப் பொறியியல் கல்லூரியில் மின் பொறியியல் படித்தார். ஆகத்து 2012 இல் சீனாவில் நடந்த உலக அழகி 2012 நிகழ்ச்சியில் இந்தியாவை பிரதிநிதித்துவப்படுத்தினார். அதில் இவர் 5வது இடத்தை அடைந்தார். ஆனால் இவர் அப்போட்டியில் *மிஸ் மல்டிமீடியா* , *பியூட்டி பர்பஸ்* பட்டங்களை வென்றார். தனிப்பட்ட நேர்காணல் சுற்றில் அதிக மதிப்பெண்களைப் பெற்று, இரண்டு துணைப் போட்டிகளை மீண்டும் மீண்டும் வென்ற பிறகு, மிஸ் வேர்ல்ட் போட்டியில் இவர் மதிப்பெண்களில் முன்னிலை வகித்தார்.

இவரது பெரும்பாலான சமகாலத்தவர்களைப் போலல்லாமல், பல்வேறு பாலிவுட் மற்றும் தொலைக்காட்சி சலுகைகளை மறுத்த பிறகு, இவர் தனது தொழில்முனைவோர் கனவைத் தொடர முடிவு செய்தார். இவர் முன்பு ஆண்ட்ராய்டு இயங்குதளத்தில் தொடங்கப்பட்ட இவரது ஆடை வடிவமைப்பு வலைதளத்தின் இணை நிறுவனராகவும் நிர்வாக இயக்குநராகவும் இருந்தார்.

## ஆரம்ப கால வாழ்க்கை
இந்திய இராணுவ அதிகாரி, மறைந்த தளபதி நவநீத் மிஸ்ரா மற்றும் வேத் மிஸ்ரா ஆகியோருக்கு 27 பிப்ரவரி 1992 அன்று இந்தியாவின் ஜலந்தரில் வன்யா பிறந்தார். தனது பள்ளிப்படிப்பை சண்டிகரில் முடித்தார். மேலும், பள்ளியில் முதலிடம் பெற்றார். பின்னர் இவர் பஞ்சாப் பொறியியல் கல்லூரியில் மின் பொறியியல் பயின்றார். 2014இல் இளங்கலை பொறியியல் பட்டம் பெற்றார்.

## மிஸ் இந்தியா வேர்ல்ட் 2012
சனவரி 2012 இல், 19 வயதில், இவர் பல மாநில சுற்றுகளை வென்ற பிறகு அகில இந்திய வெற்றியாளர் மிஸ் டாபர் ரோஸ் கிளோவாகத் தேர்ந்தெடுக்கப்பட்டார். மேலும் பெமினா மிஸ் இந்தியா 2012 இல் முதல் 20 இடங்களுக்குள் தகுதி பெற்று நுழைந்தார். மார்ச் 30, 2012 அன்று,  மகாராட்டிராவின் மும்பையில் நடந்த ஒரு விழாவில், பாண்டலூன்ஸ் பெமினா மிஸ் இந்தியா உலகப் பட்டத்தை வென்றார். நடுவர் குழுவில் ஏக்தா கபூர், சஞ்சீவ் பஜாஜ், சோனு நிகம், ஹர்பஜன் சிங், சாக்ஷி தன்வர், ரோஹித் ஷெட்டி போன்ற பிரபலமானவர்கள் இருந்தனர். இவர், மேபெலின் மிக அழகான கண்கள், மிக அழகான தோல் மற்றும் மிகவும் புகைப்படங்களுக்கு அழகாகத் தோற்றமளிப்பவர் என்ற 3 முக்கிய பட்டங்களை வென்றார்.  இவரது இறுதி கேள்வி பதில் போட்டியில், "நீங்கள் ஆயிரம் ஏழைக் குழந்தைகளுக்கு உணவளிக்க அல்லது ஆயிரம் வேலையில்லாதவர்களை வேலைக்கு அமர்த்த விரும்பினால், நீங்கள் யாரைத் தேர்ந்தெடுப்பீர்கள், ஏன்" என்ற கேளிவிக்கு; இந்த இரண்டு குழந்தைகளும் அப்பாவிகளாகவும், தங்களுக்கு உதவி கிடைக்காதவர்களாகவும் இருப்பதால், உண்மையாகவே நான் குழந்தைகளுக்கு உணவளிப்பேன் என்று இவர் பதிலளித்தார். இந்த பதில் உலக அழகி அமைப்பின் தலைவர் திருமதி ஜூலியா மோர்லியின் இதயத்தைத் தொட்டது  அவர் மதிப்பிற்குரிய விருந்தினர்களில் ஒருவராக இருந்தார். இந்தப் போட்டியில் வெனிசுலாவின் முன்னாள் உலக அழகி இவியான் சார்கோசு முடிசூடினார்.

## மேற்கோள்கள்

## வெளி இணைப்புகள்

* 
* 

பகுப்பு:1992 பிறப்புகள்
பகுப்பு:வாழும் மக்கள்
லீலா மிஸ்ரா

**லீலா மிஸ்ரா** (*Leela Mishra*) (1 சனவரி 1908 - 17 சனவரி 1988) ஓர் இந்திய திரைப்பட நடிகை ஆவார். இவர் ஐந்து தசாப்தங்களாக 200க்கும் மேற்பட்ட பாலிவுட் படங்களில்]] குணச்சித்திர நடிகையாகப் பணியாற்றினார். மேலும் அத்தை ( சாச்சி அல்லது மௌசி ) போன்ற பங்கு கதாபாத்திரங்களில் நடித்ததற்காக இவர் நன்கு நினைவுகூரப்படுகிறார். இவர் சோலே (1975), *தில் சே மைல் தில்* (1978), *பேடன் பேடன் மெய்* (1979), ராஜேஷ் கன்னாவின் *பால்கோன் கி சாவ்ன் மெய்*, *அஞ்சல்*, *மெஹபூபா*, *அமர் பிரேம்*, ராஜ்ஸ்ரீ புரொடக்சன்ஸின் *ஹிட் கீத் காதா சால்* (1975), *நதியா கே பார்* (1982) *அபோத்* (1984) போன்ற படங்களில் "அத்தை" பாத்திரத்திற்காக இவர் மிகவும் பிரபலமானவர். 1981 ஆம் ஆண்டில் வெளியான *நானி மா* என்ற படத்தில் இவரது சிறந்த நடிப்பிற்காக இவர் தனது 73வது வயதில் சிறந்த நடிகைக்கான விருதைப் பெற்றார்.

## சொந்த வாழ்க்கை
லீலா மிஸ்ரா, ஊமைத் திரைப்படங்களில் பணியாற்றி வந்த  குணச்சித்திர கலைஞரான இராம் பிரசாத் மிஸ்ராவை தனது 12 வயதில் மிகக் குறைந்த வயதில் திருமணம் செய்து கொண்டார். இவருக்கு 17 வயதாக இருந்தபோது, இவருக்கு இரண்டு மகள்கள் இருந்தனர். இவர் உத்தரப் பிரதேசத்தின் ரேபரேலியைச் சேர்ந்தவர், இவரும், இவரது கணவரும் ஜமீந்தார் (நில உரிமையாளர்கள்) குடும்பங்களைச் சேர்ந்தவர்கள்.

## தொழில்
தாதா சாகெப் பால்கேயின் நாசிக் சினிடோன் நிறுவனத்துக்காக பணிபுரிந்த மாமா ஷிண்டே என்பவரால் லீலா மிஸ்ரா கண்டுபிடிக்கப்பட்டார். ஷின்டே லீலாவின் கணவரை வற்புறுத்தி திரைப்படங்களில் லீலாவை நடிக்க வைத்தார். அந்த நாட்களில் திரைப்படங்களில் பெண் நடிகர்களின் பங்களிப்பு கடுமையான பற்றாக்குறை இருந்தது. தம்பதியினர் படப்பிடிப்புக்காக நாசிக் சென்றபோது பெற்ற ஊதியத்தில் இது தெளிவாகத் தெரிந்தது. இவரது கணவருக்கு சம்பளமாக மாதம் ரூ.150ம், லீலா மிஸ்ராவுக்கு மாதம் ரூ.500ம் வழங்கப்பட்டது. இருப்பினும், இவர்கள் படம் பிடிக்கும் கருவியின் முன் மோசமாக தோற்றமளித்ததால், இவர்களின் ஒப்பந்தங்கள் ரத்து செய்யப்பட்டன.

கோலாப்பூர் மகாராஜாவுக்குச் சொந்தமான ஒரு நிறுவனம் தயாரித்த *பிகாரின்* என்ற திரைப்படத்தில் பணியாற்றுவதற்கான அடுத்த வாய்ப்பு இவர்களுக்கு கிடைத்தது. இருப்பினும், லீலா மிஸ்ரா இந்த வாய்ப்பையும் இழந்தார். ஏனெனில் உடன் நடிக்கும் நடிகரை தொட்டு நடிக்க வேண்டியிருந்தது. எனவே இவர் அப்பாத்திரத்தில் நடிக்க மறுத்துவிட்டார்.

*ஹொன்ஹார்* என்ற மற்றொரு படத்தில் பணிபுரியும் போது இவர் இதே போன்ற பிரச்சனையை எதிர்கொண்டார். இவர் சாகு மோதக் என்ற நடிகருக்கு இணையாக ஒரு கதாநாயகியாக நடித்தார். மேலும் அவரை கட்டிப்பிடித்து அணைத்துக்கொள்ள வேண்டும் என்பதால் இவர் மீண்டும் உறுதியாக இதையும் மறுத்தார். நிறுவனம் சட்டரீதியாக பலவீனமான நிலையில் இருந்ததால், அவர்களால் இவரை திரைப்படத்திலிருந்து வெளியேற்ற முடியவில்லை, இது இவருக்கு ஒரு ஆசிர்வாதமாக இருந்தது. படத்தில் அவருக்கு மோதக்கின் அம்மா வேடம் வழங்கப்பட்டது. அது உடனடியாக வெற்றி பெற்றது. இது 18 வயதிலேயே தாய் வேடங்களில் நடிப்பதற்கான கதவுகளைத் திறந்தது.

இவரது பாத்திரங்கள் தாய்மார்கள், தீங்கற்ற அல்லது தீய அத்தைகள், நகைச்சுவை பாத்திரங்கள் வரை மாறுபட்டு இருந்தது.

## இறப்பு
இவர் தனது 80 வது வயதில் 17 சனவரி 1988 அன்று மும்பையில் மாரடைப்பால் இறந்தார்.

## மேற்கோள்கள்

## வெளி இணைப்புகள்
*
*Leela Mishra  at *[[Bollywood Hungama]]*
*Leela Mishra Filmography at Upperstall

பகுப்பு:20 ஆம் நூற்றாண்டின் இந்திய நடிகைகள்
பகுப்பு:1908 பிறப்புகள்
பகுப்பு:இந்தித் திரைப்பட நடிகைகள்
பகுப்பு:1988 இறப்புகள்
குமுது பிரியங்கா

**குமுது பிரியங்கா திசாநாயக்க முடியன்செலகே**  (*Kumudu Priyanka Dissanayake Mudiyanselage*)  இலங்கையைச் சேர்ந்த இணை ஒலிம்பிக் தடகள விளையாட்டு வீரராவார். 1988 ஆம் ஆண்டு மார்ச்சு மாதம் 26 ஆம் தேதியன்று இவர் பிறந்தார். மகளிர் 200 மீ ஓட்டப்பந்தயத்தின் டி 45 மாற்றுத்திறன் வகைப்பாட்டு பிரிவில் தற்போதைய உலக சாதனை படைத்தவர் குமுது பிரியங்கா ஆவார். 2020 ஆம் ஆண்டு நடைபெற்ற கோடை கால இணை ஒலிம்பிக் போட்டியில் இவர்  இலங்கையை பிரதிநிதித்துவப்படுத்தினார். இதுவே  இவருடைய முதல் இணை ஒலிம்பிக் போட்டி அறிமுகம் ஆகும்.

## சுயசரிதை
16 வயதில் கைக்குண்டு வெடித்ததால் இவர் தன் இரு கைகளையும் ஒரு கண் பார்வையையும் இழந்தார். அவர் தற்போது மாசு ஓல்டிங்சு என்ற பெண்கள் உள்ளாடை தயாரிப்பு நிறுவனத்தில் ஒரு  தொழிலாளியாக வேலை செய்கிறார்.

## தொழில்
2006 ஆம் ஆண்டு நடைபெற்ற இணை  தடகள தேசிய சந்திப்பின் போது இணை தடகளத்தில் இவர் அறிமுகமானார். 2010 ஆம் ஆண்டு டிசம்பர் மாதம் 17 ஆம் தேதி அன்று, இவர் பெண்கள்  200 மீ மாற்றுத் திறன் வகைப்பாடு  டி 45 பிரிவில் 28.58 வினாடிகளில் ஓடி பன்னாட்டு இணை ஒலிம்பிக்கில் உலக சாதனை படைத்தார்.

2018 ஆம் ஆண்டு நடைபெற்ற ஆசிய இணை விளையாட்டுப் போட்டிகளில் இலங்கை சார்பாகப் பங்கேற்று நீளம் தாண்டுதல் போட்டியில் வெண்கலப் பதக்கம் வென்றார். சக நாட்டை சார்ந்த அமரா இந்துமதி பெண்கள் நீளம் தாண்டுதல் போட்டியில் தங்கப் பதக்கம் வென்றார். குமுது பிரியங்கா  ஆரம்பத்தில் 2018 ஆசிய பாரா விளையாட்டுப் போட்டிகளின் மகளிர் நீளம் தாண்டுதல் இறுதிப் போட்டியில் நான்காவது இடத்தைப் பிடித்தார், ஆனால் அதே நிகழ்வில் உசுபெகிசுதான் விளையாட்டு வீரரின் ஊக்கமருந்து விதி மீறலைத் தொடர்ந்து இவர் வெற்றி பெற்றதாக அறிவிக்கப்பட்டு வெண்கலப் பதக்க நிலைக்கு உயர்த்தப்பட்டார். துபாயில் நடைபெற்ற 2021 ஆம் ஆண்டு உலக இணை தடகள கிராண்ட் பிரிக்சு மகளிர் நீளம் தாண்டுதல் போட்டியில் குமுது பிரியங்கா வெண்கலப் பதக்கம் பெற்றார்.

டோக்கியோ இணை ஒலிம்பிக்கில் பங்கேற்க சர்வதேச இணை ஒலிம்பிக்  கமிட்டியின் இருதரப்பு அழைப்பை இவர் பெற்றார். 2020 டோக்கியோ இணை ஒலிம்பிக்கில் இலங்கையை பிரதிநிதித்துவப்படுத்திய ஒரே பெண் விளையாட்டு வீராங்கனையாகவும் இவர் திகழ்ந்தார். டோக்கியோ இணை ஒலிம்பிக் போட்டியில் இலங்கை  போட்டியிட தகுதி பெற்ற ஒரே குடிமகளாகவும் இவர் இருந்தார்.  மீதமுள்ள விளையாட்டு வீரர்கள் இலங்கை இராணுவத்துடன் இணைந்திருந்தனர். அமரா இந்துமதிக்கு பிறகு இணை ஒலிம்பிக்கில் இலங்கையை பிரதிநிதித்துவப்படுத்தும் இரண்டாவது பெண் போட்டியாளர் குமுது பிரியாங்கா என்பதும் கூடுதல் சிறப்பாகும்.

2020 டோக்கியோ கோடைகால இணை ஒலிம்பிக் போட்டிகளில்  மகளிர் நீளம் தாண்டுதல் மற்றும் பெண்கள் 100 மீ டி 47 ஆகிய இரண்டு போட்டிகளிலும் குமுது பிரியங்கா பங்கேற்றார்.

பெண்கள் 100 மீ ப்ப்ட்டத்தின் டி 47 மாற்றுத் திறன் வகைப்பாட்டுப்  போட்டியின் முதல் சுற்றில் குமுது பிரியங்கா முதலாவது தகுதிச் சுற்றுப் போட்டியில் போட்டியிட்டார். 7 ஆவது பாதையில் ஓடிய இவர் 13.31 வினாடிகளுடன் 8 ஆவது இடத்தையேப் பிடித்தார். இதனால் குமுது பிரியங்கா இறுதிப் போட்டிக்கு தகுதி பெறவில்லை.

## மேற்கோள்கள்


பகுப்பு:வாழும் மக்கள்
பகுப்பு:1988 பிறப்புகள்
ஐந்தாம் கிளியோபாட்ரா

**ஐந்தாம் கிளியோபாட்ரா** (**Cleopatra V**) (கிமு 69–57) எலனியக் காலத்தில் பண்டைய எகிப்தை ஆண்ட  கிரேக்க தாலமி வம்சத்தின் பார்வோன் பனிரெண்டாம் தாலமியின் சகோதரியும் மற்றும் இராணியும் ஆவார். இவர் பதினொன்றாம் தாலமி அல்லது  பத்தாம் தாலமிக்கும், தாய்  மூன்றாம் பெரெனீசுக்கும் பிறந்தவர். இவரது குழந்தைகள் நான்காம் பெரெனீஸ், ஏழாம் கிளியோபாற்றா, நான்காம் அர்சினோ, 13-ஆம் தாலமி மற்றும் 14-ஆம் தாலமி ஆவார்.  இவர் தனது கணவர் பனிரெண்டாம் தாலமியின் இறப்பிற்குப் பின்  தனது மகள் நான்காம் பெரெனீசுடன் இணைந்து எகிப்தை கிமு 58–57களில் ஆட்சி செய்தார். 
## மேற்கோள்கள்

## குறிப்புகள்
*.
*
*Kleiner, Diana E. E. (2005), Cleopatra and Rome, Cambridge, MA: Belknap Press of Harvard University Press, .
*.
*
*.
*
*.

## வெளி இணைப்புகள்
* Genealogy of Ptolemaic Dynasty 

பகுப்பு:தாலமி வம்சம்
பகுப்பு:பண்டைய எகிப்து
பகுப்பு:எகிப்தின் வரலாறு
பகுப்பு:வரலாற்றில் பெண்கள்
பகுப்பு:பெண் பரோவாக்கள்
கே. ஏ. யு. அசனா மரைக்காயர்

**கே. ஏ. யு. அசனா மரைக்காயர்** (K. A. U. Asana - 27-11-1954) புதுச்சேரி, காரைக்காலைச் சேர்ந்த அ.தி.மு.க அரசியல்வாதி ஆவார். இவர்   2016 ஆண்டு காரைக்கால் தெற்கு சட்டமன்றத் தொகுதியில், அதிமுக சார்பில், போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

## பிறப்பு
அசனாகாரைக்கால் மாவட்டம், காரைக்காலில், அப்துல் ஜப்பார் என்பவருக்கு மகனாகப் பிறந்தார், 1980 ஆம் ஆண்டு பி.ஏ படித்துள்ளார். இவருக்கு சிராஜ்னிஸா என்ற மனைவியும், இரண்டு மகளும், ஒரு மகனும் உள்ளனர்.

## அரசியல்
2016 ஆம் ஆண்டு நடைப்பெற்ற சட்டமன்றத் தேர்தலில் 2016 , அதிமுக சார்பில், போட்டியிட்டு 	11,104 வாக்குகள் பெற்று சட்ட மன்ற உறுப்பினரானார்.

## வெளி இணைப்புகள்

* தேர்தல் முடிவுகள்
* தொகுதி வாரியாக உறுப்பினர்கள்,புதுச்சேரி தேர்தல் ஆணைய இணையதளம்

பகுப்பு:காரைக்கால் மாவட்ட நபர்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1954 பிறப்புகள்
நேதா உசைன்

**நேதா உசைன்** (*Netha Hussain*) ஓர் இந்திய-சுவீடன் மருத்துவரும், விக்கிப்பீடியரும் ஆவார். விக்கிப்பீடியாவில் நேதா உசைன் என்ற பயனர்பெயரிலும் இவர் தொகுப்புகளை செய்து வருகிறார். கொரோனா வைரசு குறித்து விக்கிப்பீடியாவிலுள்ள தவறான தகவல்களை பரப்புவதை தடுத்து நம்பகமான தகவல்கள் அனைவருக்கும் கிடைக்க இவர் முயற்சிகளை மேற்கொண்டார்.

## சுயசரிதை
நேதா உசைன் கேரள மாநிலம் குந்தமங்கலத்தில் 11 சூன் 1990 அன்று பிறந்தார். இவர் சுவீடனுக்குச் சென்று தற்போது ஸ்டாக்ஹோமில் வசிக்கிறார்.

## தொழில்
உசைன் கோழிக்கோட்டில் உள்ள கோழிக்கோடு மருத்துவக் கல்லூரியில் முதலாம் ஆண்டு மருத்துவ மாணவராக இருந்தபோது 2010இல் தனது விக்கிப்பீடியா வாழ்க்கையைத் தொடங்கினார். இவர் இந்தியாவில் பெண்கள் மற்றும் நங்கை, நம்பி, ஈரர், திருனர் சமூகத்திற்கான விக்கிப்பீடியா வெளியீட்டை ஏற்பாடு செய்துள்ளார். கோதெபாய் பல்கலைக்கழகத்தில் சேர்ந்ததன் மூலம் 2016 இல் தனது உயர் படிப்பைத் தொடர்ந்தார். இவர் 2018 வரை ஒரு அமெரிக்க செய்தி சேகரிப்பும் வலைப்பதிவுமான *ஹஃபிங்டன் போஸ்டில்* ஒரு பதிவராக பணியாற்றினார். 2020 ஆம் ஆண்டில், கோதெபாய் பல்கலைக்கழகத்தில் மருத்துவ நரம்பியலில் ஆராய்ச்சியை சமர்ப்பித்து முனைவர் பட்டம் பெற்றார். சாஹ்ல்கிரென்ஸ்கா பல்கலைக்கழக மருத்துவமனையில் தோற்ற மெய்மை தொழில்நுட்பத்தைப் பயன்படுத்தி மருத்துவ நரம்பியல் அடிப்படையிலான மருத்துவ ஆராய்ச்சியில் இவர் ஈடுபட்டுள்ளார். இவர் கோதென்பாய் பல்கலைக்கழகத்தின் மருத்துவ நரம்பியல் மற்றும் மறுவாழ்வுத் துறையுடன் இணைந்திருக்கிறார்.
## கோவிட்-19 பெருந்தொற்று

2020 நடுப்பகுதியில், இவர் ஆங்கிலம், மலையாளம், சுவீடன் மொழி பதிப்புகளில் கோவிட் -19 தொற்றுநோய் தொடர்பான விக்கிப்பீடியா கட்டுரைகளை உருவாக்கி குணப்படுத்துவதில் கவனம் செலுத்தத் தொடங்கினார். இணையத்திலும், சமூக ஊடக தளங்களிலும் கோவிட் -19 தொற்றுநோய் பற்றிய தவறான தகவல் பரவுவதைத் தடுக்கும் நோக்கத்துடன் கோவிட் -19 க்கு எதிரான நிரூபிக்கப்படாத முறைகளின் பட்டியல் உட்பட கோவிட் -19 தொடர்பான 30 கட்டுரைகளை இவர் விக்கிப்பீடியாவில் எழுதியுள்ளார்.

கோவிட் -19 தடுப்பூசிகளின் செயல்திறன் மற்றும் விக்கிப்பீடியாவில் கோவிட் -19 தடுப்பூசி பாதுகாப்பு பற்றிய தலைப்புகள் பற்றிய தகவல்களை மேம்படுத்தவும் விரிவுபடுத்தவும் இவர் விக்கித் திட்டத்தை தொடங்கினார்.

விக்கிப்பீடியாவில் மருத்துவ அறிவு மற்றும் தகவல்களைப் பரப்புதல் மற்றும் பகிர்வது தொடர்பான இவரது பங்களிப்புகளை அங்கீகரித்து 2020இல் மதிப்புமிக்க மகளிர் பொதுவளக் கல்வி விருதினை பெற்றார். 2020 ஆம் ஆண்டில் இவர் ஐக்கிய நாடுகள் அவை அதன் அதிகாரப்பூர்வ டுவிட்டர் கணக்கின் மூலம் கௌரவமான சிறப்பு குறிப்பை இவருக்கு வழங்கியது. 2021 மெய்நிகர் விக்கிமேனியா மாநாட்டின் போது இவர் ஒரு கௌரவமான குறிப்பைப் பெற்றார்.

## மேற்கோள்கள்

* 

பகுப்பு:கேரள மக்கள்
பகுப்பு:இந்தியப் பெண் அறிவியலாளர்கள்
பகுப்பு:வாழும் மக்கள்
இராதிகா சந்திரமணி

**இராதிகா சந்திரமணி** (*Radhika Chandiramani*) புது தில்லியைத் தளமாகக் கொண்ட அரசு சார்பற்ற அமைப்பான தார்ஷியின் நிறுவனர் ஆவார். இவர் ஒரு மருத்துவ உளவியலாளரும், எழுத்தாளரும், ஆசிரியரும் ஆவார். பாலியல் மற்றும் மனித உரிமை குறித்த இவரது வெளியிடப்பட்ட படைப்புகள் ஊடகங்களிலும் அறிவார்ந்த விமர்சனங்களிலும் உள்ளடக்கப்பட்டுள்ளன. தலைமைத்துவ மேம்பாட்டிற்காக இவர் 1995 ஆம் ஆண்டில் மெக்ஆர்தர் அறக்கட்டளையில் இருந்து உதவித் தொகையைப் பெற்றார். கொலம்பியா பலகலைக்கழக மெயில்மேன் பொது சுகாதார பள்ளி மூலம் 2003 சோரோஸ் இனப்பெருக்க ஆரோக்கியம் மற்றும் உரிமைகள் சகாவாக அங்கீகரிக்கப்பட்டார்.

## கல்வி
இவர், தேசிய மனநல மற்றும் நரம்பியல் அறிவியல் நிறுவனத்தில் (NIMHANS) மருத்துவ உளவியலில் பயிற்சி பெற்றார்.

## தர்ஷியை நிறுவுதல்
பாலியல் மற்றும் இனப்பெருக்க ஆரோக்கியம் குறித்த உதவி மையத்தைத் தொடங்க மெக்ஆர்தர் அறக்கட்டளையில் இருந்து உதவியைப் பெற்ற பிறகு இராதிகா சந்திரமணி 1996 இல் தர்ஷியை நிறுவினார். நிறுவனத்தின் உதவித் தொலைபேசி மூலம் ஆலோசனை வழங்கப்படுகிறது. தகவல்கள் பரப்பப்படுகிறது. 13 ஆண்டுகளுக்கு பரிந்துரைகளையும் வழங்கியது. தற்போது தர்ஷி அதன் நோக்கத்தை அதிகரித்துள்ளது. இப்போது தெற்கு மற்றும் தென்கிழக்கு ஆசியா முழுவதும் பயிற்சிகளையும் பிற பொதுக் கல்வி முயற்சிகளையும் செயல்படுத்துகிறது.

## எழுத்தும் வெளியீடுகளும்
பாலியல் மற்றும் மனித உரிமை குறித்த பல்வேறு தொகுப்புகளுக்கு இவர் பங்களித்துள்ளார். இவை ஊடகங்கள் மற்றும் அறிவார்ந்த விமர்சனங்களில் உள்ளடக்கப்பட்டுள்ளன.

சந்திரமணி பெண்ணியம், பாலியல் பற்றிய *அனைவருக்கும் நல்ல நேரம்: பாலியல் கேள்விகள், பெண்ணிய பதில்கள்* என்ற புத்தகத்தின் ஆசிரியர் ஆவார். புத்தகத்தைப் பற்றிய தனது விமர்சனத்தில்  ஆங்கில மொழி செய்தித்தாளான தி டிரிப்யூன்: "இவர் தடைகளை ஆராயும்போது, ஆசிரியரின் சான்றுகள் வலிமையானவை என்பதை நாங்கள் கவனிக்கிறோம். . . இந்த புத்தகம் பல்வேறு சாதி திருமணங்கள், இளம்பருவ பாலுறவு, எச்.ஐ.வி, பாதுகாப்பான பாலினம் போன்ற பல்வேறு கேள்விகளுக்கான பதில்களைக் கொண்டுள்ளது. மேலும், தற்பால்சேர்க்கை, பெண்களிடைப் பாலுறவு, இருபாலுறவு மேலும் இதைப்பற்றி இருக்கும் அனைத்து வரம்புகளிலும் தெளிவாக பேசுகிறது."

இவரது பணி,  கீதாஞ்சலி மிஸ்ராவுடன் இணைந்து தொகுத்த "பாலியல், பாலினம் மற்றும் உரிமைகள்:தெற்கு மற்றும் தென்கிழக்கு ஆசியாவில் கோட்பாடு மற்றும் நடைமுறையை ஆராய்வது", 15 அத்தியாயங்களைக் கொண்ட ஒரு புத்தகம், பாலியல், பாலின வேறுபாடுகள் மற்றும் பெண்கள் உரிமைகள் ஆகிய துறைகளில் அனுபவம் பெற்ற குறிப்பிடத்தக்க எழுத்தாளர்களால் எழுதப்பட்டது. குவகாத்தியின்இந்திய தொழில்நுட்பக் கழகத்தின் முனைவர் சௌமியா ரே புத்தகத்தின் அறிவார்ந்த மதிப்பாய்வில் எழுதுகிறார்: "இந்த தொகுதி தனிப்பட்ட கதைகள் மற்றும் வழக்கு ஆய்வுகளில் இருந்து பெறப்பட்ட தரவுகளால் நிறைந்துள்ளது. அனைத்து கட்டுரைகளும் அதன் பரந்த கருப்பொருளில் நன்கு ஒருங்கிணைக்கப்பட்டுள்ளன ". தி ட்ரிப்யூன் அதன் மதிப்பாய்வில் குறிப்பிடுகிறது: "பெண்களின் மனித உரிமைகள் உலகம் முழுவதும் விவாதப் பொருளாக உள்ளது. பாலுறவு, அத்தகைய உரிமைகள் மற்றும் அதனுடன் தொடர்புடைய பிரச்சினைகளைக் கட்டுப்படுத்துவதற்கான தேர்வுகள் சர்வதேச மன்றங்களில் தொடர்ந்து குரல் கொடுக்கப்படுகின்றன. இந்த உரிமைகளை அங்கீகரிப்பதற்கும் சமூகத்தில் அவர்கள் ஏற்றுக்கொள்வதை உறுதி செய்வதற்கும் மேற்கொள்ளப்பட்ட சில முயற்சிகளுக்கு புத்தகம் வெளிச்சம் போட்டுக் காட்டுகிறது." 

## மேற்கோள்கள்

## வெளி இணைப்புகள்
*TARSHI official site

பகுப்பு:இந்தியப் பெண் சமூக அறிவியலாளர்கள்
பகுப்பு:வாழும் மக்கள்
ஒமுரா திமிங்கிலம்

**ஒமுரா திமிங்கலம்** (*Omura's whale*) அல்லது **குள்ள துடுப்பு திமிங்கலம்**  என்பது மிகவும் குறைவாகவே அறியப்பட்ட ஒரு திமிங்கில இனம் ஆகும். இதுகுறித்த முறையான விளக்கத்திற்கு முன், இது பல்வேறு ஆதாரங்களால் பிருதெஸ் திமிங்கலத்தின் சிறிய, குள்ள அல்லது பிக்மி வடிவ உட்பிரிவாக கருதினர். இதற்கு யப்பானிய திமிங்கில வல்லுனநாரன ஹிடியோ ஓமுராவின் பெயர் சூட்டப்பட்டது.

இந்த திமிங்கலம் குறித்த அறிவியல் விளக்கம் 2003 இல் மூன்று யப்பானிய அறிவியலாளர்களால் *[[நேச்சர் (இதழ்)|நேச்சர் இதழில்]] வெளியிடப்பட்டது.* இழைமணிகளின் டி ஆக்சி-ரைபோநியூக்லியிக் காடி டிஎன்ஏவை பகுப்பாய்வு செய்வதன் மூலம் இது தனி இனம் என  தீர்மானித்தனர். இது 1970 களின் பிற்பகுதியில் இந்தோ-பசிபிக் பகுதியில் யப்பானிய ஆராய்ச்சி கப்பல்களால் பிடிபட்ட எட்டு மீன்கள் மற்றும் 1998-ல் யப்பான் கடலில் உள்ள ஒரு தீவான சுனோஷிமாவில் இருந்து சேகரிக்கப்பட்ட ஒரு  வயது வந்த பெண் திமிங்கிலம் என ஒன்பது. திமிங்கிலங்கங்களின், ஏராளமான மரபணு ஆதாரங்கள் ஒமுரா இனம் ஒரு தனி இனம் என்பதை உறுதிப்படுத்தின. இது  நீலத் திமிங்கலத்துடன் மிகவும் நெருக்கமாக தொடர்புடையது.

*மேமுல் ஸ்பேஸ் ஆப் த வேலட் நூலின்* மூன்றாவது பதிப்பில், இந்த மீன் இனமானது *[[பிருதெஸ் திமிங்கிலம்|பிருதெஸ் திமிங்கிலத்தின்]]* உட்பிரிவாக வகைப்படுத்தப்பட்டது. இருப்பினும், இந்த இனம் குறித்த செய்தி திருத்தத்திற்கு உட்பட்டது என்பதை நூலாசிரியர்கள் குறிப்பிடுகின்றனர்.

## மேற்கோள்கள்

## வெளி இணைப்புகள்

* 
* 

பகுப்பு:திமிங்கிலங்கள்
மோனிகா சக்மா

**மோனிகா சக்மா**  (*Monika Chakma*) வங்காள தேசத்தைச் (பிறப்பு 15 செப்டம்பர் 2003) சேர்ந்த ஒரு காற்பந்து விளையாட்டு வீராங்கனையாவார். 2003 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். வங்காளதேசப் பெண்கள் 19 வயதுக்கு உட்பட்டோர் பிரிவு  கால்பந்து அணியில் நடுக்கள வீரராக விளையாடுகிறார்.  இவரை மந்திர சக்மா என்ற மற்றொரு பெயராலும் அடையாளப்படுத்துகின்றனர். வங்காளதேச தேசிய கால்பந்து அணியில் உறுப்பினராகவும்  வங்காளதேச காவல்துறையில் உறுப்பினராகவும் மோனிகா உள்ளார். மங்கோலிய அணிக்கு எதிரான போட்டியில் அடித்த கோல் இவருக்கு மந்திர சக்மா என்ற பெயரை பெற்றுக் கொடுத்தது.

## ஆரம்ப கால வாழ்க்கை
வங்காளதேச நாட்டின் சிட்டகாங் கோட்டத்தின் கக்ராச்சாரி மாவட்டத்தில் உள்ள பிரம்மச்சாரியில் மோனிகா செப்டம்பர் 15, 2003 அன்று  பிறந்தார், கக்ராச்சாரி மாவட்டம். பிந்து குமார் சக்மா மற்றும் ராபி மாலா சக்மா தம்பதியரின் ஐந்து மகள்களில் இவர் இளையவர். மோனிகாவின் மூத்த சகோதரி அனிகா சக்மா என்பவராவார்.

## தொழில்
மோனிகா 2010 ஆம் ஆண்டில்  லட்சுமிச்சாரியில் உள்ள மார்கிங்கி அரசு தொடக்கப் பள்ளியில் நடைபெற்ற பங்கமாதா சேக்  ஃபாசிலதுன்னேசா முசிப் கால்பந்து போட்டியில் பங்கேற்று விளையாடி கால் பந்து விளையாட்டுக்கு அறிமுகமானார். தேசிய அளவில் 2011 ஆம் ஆண்டு நடைபெற்ற  பங்கமாதா தங்கக் கோப்பை காற்பந்து போட்டியில்  தனது முதல் போட்டியை மோனிகா விளையாடினார். அங்கு இவர் தனது ஆரம்பப் பள்ளியைப் பிரதிநிதித்துவப்படுத்தினார். 2012 ஆம் ஆண்டு  சிட்டகாங்கில் இருக்கும் ரங்கமதி மகரி அரசு தொடக்கப் பள்ளியில் சேர்ந்து கல்வி கற்றார். 2013 ஆம் ஆண்டு பள்ளிக்கான பங்கமாதா கால்பந்து போட்டியில் விளையாடிய பிறகு இவர் தேசிய அளவில் இரண்டாம் இடத்தைப் பிடித்தார்.

மோனிகா வங்காளதேச காற்பந்து அணியின் ஒரு முக்கிய வீராங்கனையாக உள்ளார். சீன தைபே, ஈரான், சிங்கப்பூர், கிர்கிசுதான் மற்றும் ஐக்கிய அரபு எமிரேட்சு போன்ற அணிகளை எதிர்த்து வங்காளதேச அணி இறுதிப் போட்டிக்கு சென்றதற்கு  இவருடைய பங்கும் முக்கியமானதாகும்.

### சர்வதேசப் போட்டிகள்
தேசிய அளவில், 14 வயதுக்குட்பட்டோர் அணியில் அழைக்கப்பட்ட முதல் ஆட்டத்தில் மோனிகா தோன்றினார். 2012 ஆம் ஆண்டு இலங்கையில் நடந்த ஆசிய காற்பந்து கூட்டமைப்புப் போட்டியில் மூன்றாவது இடத்திற்கான ஃபேர் ப்ளே கோப்பையை இவர் விளையாடிய அணி வென்றது. அங்கு இவர் மூன்று கோல்களை அடித்தார். ரங்கமதி காக்ரா உயர்நிலைப் பள்ளியில் படித்த பிறகு மோனிகா காக்ரா கல்லூரியின் மனிதநேயத் துறையில் மேல் நிலைப்  பள்ளியில் தேர்ச்சி பெற்றார். தாய்லாந்தில் நடந்த 14 வயதுக்குட்பட்டோருக்கான ஆசிய வெற்றியாளர் காற்பந்து போட்டியிலும்  19 வயதுக்குட்பட்டோருக்கான சர்வதேச தங்கக் கோப்பை காற்பந்து போட்டியிலும் அரையிறுதியில் மங்கோலியாவுக்கு  எதிராக வங்காளதேசத்துக்காகவும் மோனிகா விளையாடினார். ரசிகர்களுக்கு பிடித்த அணி என்ற பட்டியலில்  பன்னாட்டு காற்பந்து கழகங்களின் கூட்டமைப்பு  வங்காள தேசத்தைச் சேர்த்துள்ளது.  ஏனெனில் மங்கோலிய அணிக்கு எதிரான காற்பந்து போட்டியில் மோனிகா அடித்த கோல் அனைவராலும் புகழப்பட்டது 

பல்தொழில்நுட்ப நிறுவனத்தில் கணினியில் தனது கல்வியைத் தொடர்ந்து 2018 ஆம் ஆண்டில் மோனிகா காவல் துறையில் சேர்ந்தார்.

## மேற்கோள்கள்


பகுப்பு:2003 பிறப்புகள்
பகுப்பு:வங்காளதேசப் பெண்கள்
பகுப்பு:வாழும் மக்கள்
பிஜாய் நம்பியார்

**பிஜோய் நம்பியார்** (பிறப்பு 12 ஏப்ரல் 1979) ஒரு இந்திய திரைப்பட பாலிவுட் இயக்குநர் ஆவார்.பாலிவுட்டில் திரைக்கதை எழுத்தாளராக அறியப்படுகிறார். அவர் பெரும்பாலும் விமர்சன ரீதியாக பாராட்டப்பட்ட குறும்படங்களான *ராகு* மற்றும் மோகன்லால்  நடித்த ரிப்ளெக்சன்ஸ் ஆகியவற்றுக்காக *அறியப்படுகிறார்* . சோனி பிக்சின் கேட்வே டூ ஹாலிவுட் என்ற பட்டத்தை வென்றார். அசோக் அமிர்தராஜ், ரஜத் கபூர் மற்றும் அனுராக் பாசு ஆகியோரால் சிறந்த இயக்குநராக தேர்ந்தெடுக்கப்பட்டார்.

2011 இல் சைத்தான் என்ற திரைப்படம் மூலம் இயக்குநராக அறிமுகம் ஆனார். டேவிட் என்ற இரண்டாவது திரைப்படத்தில் ரவுடிகள் வாழ்க்கையை நகைச்சுவை கலந்து எடுத்தார். அவரது சமீபத்திய பாலிவுட் படம் தைஷ் (2020), இது ZEE5 இல் ஒரு தொடராக வெளியிடப்பட்டது. அமிதாப் பச்சன் மற்றும் ஃபர்ஹான் அக்தர் நடித்த வாசிர் (2016) படத்தையும் அவர் இயக்கினார். அவர் அகில இந்திய பக்கோட் 'சச்சினோகாலிப்ஸ்' என்ற சிறு வீடியோவையும் இயக்கியுள்ளார்.

## தனிப்பட்ட வாழ்க்கை
நம்பியார், ஜுஹி பாப்பரை 27 ஜூன் 2007 இல் திருமணம் செய்தார்  இரண்டு வருட காதலுக்குப் பிறகு; இந்த ஜோடி ஜனவரி 2009 இல் விவாகரத்து பெற்றது. பின்னர் அவர் தனது நீண்டகால காதலி ஷீதல் மேனனை 27 டிசம்பர் 2015 அன்று கேரளாவில் பாரம்பரிய மலையாள திருமண முறைப்படி கல்யாணம் செய்து கொண்டார்.

## திரைப்படவியல்

## விருதுகள் மற்றும் பரிந்துரைகள்

## மேற்கோள்கள்
 

## குறிப்புகள்

## வெளி இணைப்புகள்
* 

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
சஞ்சிதா செட்டி

**சஞ்சிதா ஷெட்டி** ஒரு இந்திய திரைப்பட நடிகைஆவார். இவர் தமிழ், கன்னடம் மற்றும் தெலுங்கு படங்களில் தோன்றினார். எண்ணற்ற படங்களில் *[[சூது கவ்வும்|துணை வேடங்களில் தோன்றிய பிறகு, சூது கவ்வும்]]* (2013) படத்தில் நாயகி  கதாபாத்திரத்தில் நடித்தார்.

## திரைப்பட வாழ்க்கை

### ஆரம்ப தொழில் (2006-2012)
கன்னட வெற்றிப் படமான *[[முங்காரு மலே|முங்காரு மேல்]]*  திரைப்படத்தில் பெண் கதாநாயகியின் ( பூஜா காந்தி ) நண்பராக தனது முதல் திரைப்படத் தோற்றத்தை உருவாக்கினார். அடுத்த மூன்று ஆண்டுகளில், மூன்று கன்னடப் படங்களில் துணை வேடங்களில் தோன்றினார். *அவர் ககனசுக்கி* என்ற படத்திலும் தோன்றினார், அது வெளியிடப்படவில்லை. அவர் கன்னடத் தொழிலை விட்டு தமிழில் பணிபுரிந்தார், மேலும் அவர் இரண்டாவது முன்னணி கதாபாத்திரங்களில் நடிக்க தயாராக இல்லை. 2012 ஆம் ஆண்டில், அவர் தனது முதல் முன்னணி பாத்திரமான *கொள்ளைக்காரனில்* கையெழுத்திட்டார்.

### அங்கீகாரம் மற்றும் வெற்றி (2013-தற்போது வரை)
ஷெட்டி நலன் குமாரசாமி 'ங்கள் பிளாக் காமெடி *[[சூது கவ்வும்]]*  என்ற திரைப்படத்தில் நாயகியாக நடித்தார். மேலும் இது அவரது வாழ்க்கையில் மிகப்பெரிய வெற்றியாக கருதப்படுகிறது. படத்தில் அவர் ஒரு கற்பனை கதாபாத்திரத்தில் நடித்தார். அது நல்ல வரவேற்பைப் பெற்றது. சிஃபி எழுதினார், "சஞ்சிதா ஷெட்டி தனது (விஜய் சேதுபதி) காதலியாக நன்றாக நடித்தார் மற்றும் சரியான உதட்டு ஒத்திசைவுடன் சில ஒன்-லைனர்களை வழங்குகிறார்". இந்த படம் பல இந்திய மொழிகளில் மறு ஆக்கம் செய்யப்பட்டது மற்றும் ஷெட்டி அதன் மறு ஆக்கம்குகளிலும் இந்த பாத்திரத்தை மீண்டும் செய்ய ஆர்வம் தெரிவித்தார்.

2014 ஆம் ஆண்டில், அவர், ஐந்து ஆண்டுகளுக்குப் பிறகு *பேட்மாஸ்*  என்ற கன்னட படத்திற்கு ஒப்பந்தம் செய்யப்பட்டார். இத்திரைப்படம் வானொலி ஜாக்கியான ஆகாஷ் ஸ்வத்சா என்பவரால் இயக்கப்பட்டது. செப்டம்பர் 2014 இல், அவளிடம் நான்கு படங்கள் இருப்பதாக கூறினார், அவற்றில் ஒன்று இருமொழி திரைப்படமாகும்.

## திரைப்படவியல்

## குறிப்புகள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
டிராகுலா 2012

***டிராகுலா 2012*** (*Dracula 2012*) என்பது 2013 ஆம் ஆண்டு வெளிவந்த இந்திய அமானுஷ்ய திகில் காதல் திரைப்படமாகும். இதனை வினயன் இயக்கினார். இதில் சுதீர் சுகுமாரன், பிரபு, மோனல் கஜ்ஜார், நாசர், ஷ்ரத்தா தாஸ் மற்றும் திலகன் ஆகியோர் நடித்துள்ளனர். 

இத்திரைப்படம் தமிழ் மற்றும் தெலுங்கில் *நான்காம் பிறை* மற்றும் *புன்னமி ராத்திரி* ( *முழு நிலவின் இரவு* ) என மீண்டும் படமாக்கப்பட்டது.  இந்த படம் மேற்கத்திய வெளியீட்டிற்காக ஆங்கிலத்தில் டப் செய்யப்பட்டு பின்னர் இந்தியில் "அவுர் ஏக் டிராகுலா" ( *இன்னும் ஒரு டிராகுலா* ) என டப் செய்யப்பட்டது. படத்தின் பகுதிகள் ருமேனியாவின் பிரான் கோட்டையில் படமாக்கப்பட்டது.  படத்தின் விலை  120&nbsp;மில்லியன்  மற்றும் முதலில் 8 பிப்ரவரி 2013 அன்று வெளியிடப்பட்டது. 

## நடிப்பு

* ராய் தாமஸ் / வில்லியம் டிசோசா / கவுண்ட் டிராகுலாவாக சுதீர் சுகுமாரன்
* மோனல் காஜர் போன்ற மீனா
* தாராக ஷ்ரத்தா தாஸ்
* பிரபு
* சூரியமூர்த்தியாக நாசர்
* ஆர்யன் ராஜுவாக
* லூசி தாமஸாக ப்ரியா நம்பியார்
* திலகன்
* கிருஷ்ணா (மலையாள நடிகர்) பென்னி ஐபிஎஸ்

## இசை
### நான்காம் பிறை (தமிழ் பதிப்பு)

## வரவேற்பு

### முக்கியமான பதில்
இத்திரைப்படம் கடுமையான விமர்சனத்தற்கு உள்ளானது. சிபி டாட் காம் தளத்தில் நேரம் மற்றும் பணத்தை இத்திரைப்படம் வீணாக்குகிறது என விமர்சித்தது. ஐம்பது நாட்கள் இப்படம் திரையரங்குகளில் ஓடியது. கத்துக்குட்டிகளைப் போல திரிடி தொழில்நுட்பம் பயன்படுத்தப்பட்டதாக விமர்சனங்கள் எழுந்தன. 

## மேற்கோள்கள்
 

பகுப்பு:2013 திகில் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:2013 மலையாளத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய இந்தித் திரைப்படங்கள்
மோலினா தேவி

**மோலினா தேவி** (*Molina Devi*) (1917 - 13 ஆகத்து 1977), **மோலினா தேபி** மற்றும் **மாலினா தேபி** என்றும் அழைக்கப்படும் இவர், பெங்காலி, பாலிவுட் திரைப்படம்/நாடகங்களில் பணியாற்றிய ஓர் வங்காள இந்திய நடிகை ஆவார். ஒரு நடிகையாக, இவர் பலவிதமான பாத்திரங்களை ஏற்று நடித்துள்ளார். பின்னர் அடிக்கடி தாய் பாத்திரங்களில் குறிப்பாக 19ஆம் நூற்றாண்டின் இந்தியாவின் தலைசிறந்த ஆன்மீகவாதிகளுள் ஒருவரான இராமகிருஷ்ணரின் புரவலரான இராணி ராசமணி, போன்ற கதாபாத்திரங்களில் நடிக்க ஆரம்பித்தார். இவர் பெரும்பாலும் பெங்காலியிலும், இந்தியிலும் பல படங்களில் நடித்துள்ளார். நடிகர் குருதாஸ் பானர்ஜியுடன், கொல்கத்தாவை அடிப்படையாகக் கொண்ட 'எம்ஜி என்டர்பிரைசஸ்' என்ற நாடகக் குழுவையும் நிறுவினார். 

## ஆரம்ப கால வாழ்க்கை
மோலினா தேவி 13 ஆகத்து 1917 அன்று கொல்கத்தாவில் பிறந்தார்.  

## தொழில்
மோலினா தேவி அபரேஷ் சந்திர முகோபாத்யா என்பவரின் கீழ் பயிற்சியாளராக தனது நடிப்பு வாழ்க்கையைத் தொடங்கினார். இவர் தனது 8 வயதில் ஒரு ஊமைத் திரைப்படத்தில் அறிமுகமானார். அதன்பிறகு 1920களில் பெங்காலி நாடகங்களில் புராண, வரலாற்று நாடகங்களில் நடனக் கலைஞராகப் பணியாற்றினார். பின்னர் சில சமயங்களில் ஜஹாங்கிர் என்ற நாடகத்தில் (1929) இளம்வயது தாராவின் பாத்திரத்தை ஏற்று நடித்தார். பின்னர் நாடகங்களில் கதாநாயகியாக நடிக்க ஆரம்பித்தார்.
  இவர், பாலிவுட் படங்களில் சில மறக்கமுடியாத பாத்திரங்களில் நடித்துள்ளார். இவரது ஆரம்பகால வாழ்க்கையில்  பிரமதேஷ் பருவாவின் *ரஜத் ஜெயந்தி* (1939) போன்ற படங்கள் உட்பட பல்வேறு வேடங்களில் நடித்தார்.

1954 ஆம் ஆண்டில் இவர் இந்தியில் வெளிவந்த  *புராணபகத்* என்ற பக்தி வாழ்க்கை வரலாறுத் திரைப்படத்தில் நடித்தார். 1955 இல், மோலினா *இராணி ராசமணி* படத்தில் தலைப்பு பாத்திரத்தில் நடித்தார். இவர் கொல்கத்தாவைச் சேர்ந்த 'எம்ஜி என்டர்பிரைசஸ்' என்ற நாடகக் குழுவை நிறுவினார். மோலினா *ரங்கனா* நாடக நிறுவனத்தில் தலைமை கலைஞராகவும் பணியாற்றினார். இவர் வானொலியில் பாடகியாகவும் நிகழ்ச்சிகளை வழங்கினார். மேலும், வங்காளத்தின்  *மகிளா சில்பி மகால்* என்ற பெண் கலைஞர்களுக்கான நலச் சங்கத்தை உருவாக்க பங்களித்தார். நாடகத் துறையில் இவரது பங்களிப்பிற்காக, இவர் சங்கீத நாடக அகாதமி விருதைப் பெற்றார்.

மோலினா தேவியும் நடிகர் குருதாஸ் பானர்ஜியும், ஒன்றாக சேர்ந்து 'எம்ஜி என்டர்பிரைசஸ்' என்ற தங்களின் சொந்த நாடக நிறுவனத்தை நிறுவினர். இந்த நிறுவனம் "பக்தி நாடகங்களிலும், வணிகத் தயாரிப்புகளிலும் நிபுணத்துவம் பெற்றிருந்தது". இதில், பானர்ஜி இராமகிருஷ்ணர் உட்பட பிற புனிதர்களின் பாத்திரங்களை ஏற்று நடித்திருந்தார்.

### ஏற்று நடித்த பாத்திரங்கள்
மோலினா தேவி மேடைகள், திரைப்படங்கள் இரண்டிலும் பல வேடங்களில் நடித்தார். பல முறை இராணி ராசமணியாக நடித்துள்ளார். 1950களில் இருந்து 1970கள் வரை,  பொதுவாக இராணி ராசமணியை பெங்காலி நாடகங்களிலும் திரைப்படங்களிலும் சித்தரித்தார். இராணி ராசமணி வேடத்தில் நடித்து 1955இல் வெளியான திரைப்படங்களில் *இராணி ராசமணி*யும் அடங்கும். இவர் இராணி ராசமணியாக நடித்த நாடக நாடகங்களில் *ஜுகதேபாடா* (1948) , *தாக்கூர் ஸ்ரீ ராமகிருஷ்ணா* (1955) ஆகியவை அடங்கும்.

## இறப்பு
மோலினா தேவி 13 ஆகத்து 1977 அன்று கொல்கத்தாவில் இறந்தார்.

## மேற்கோள்கள்

## வெளி இணைப்புகள்
* 
* Molina Devi at CITWF

பகுப்பு:சங்கீத நாடக அகாதமி விருது பெற்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வங்காள மக்கள்
பகுப்பு:இந்தித் திரைப்பட நடிகைகள்
பகுப்பு:வங்காளத் திரைப்பட நடிகைகள்
பகுப்பு:1977 இறப்புகள்
பகுப்பு:1917 பிறப்புகள்
பாப்பையாபுரம்

**பாப்பையாபுரம்** (**Pappaiyapuram**) என்பது தமிழ்நாட்டின் மதுரை மாவட்டம், பேரையூர் வட்டம், தே. கல்லுப்பட்டி ஊராட்சி ஒன்றியம், பாப்பையாபுரம் ஊராட்சியில் அமைந்த கிராமங்களில் ஒன்றாகும்.

பிற கிராமங்கள் எரமரெட்டிபட்டி, பி.ராமநாதபுரம் ஆகும். இதன் அஞ்சல் சுட்டு எண் 625703 ஆகும். பாப்பையாபுரம் மதுரைக்கு மேற்கில் 50 கிலோ மீட்டர் தொலைவிலும், பேரையூரிலிருந்து 5 கி.மீ. தொலைவிலும், தே. கல்லுப்பட்டிக்கு மேற்கே 6 கிலோ மீட்டர் தொலைவிலும் உள்ளது. இதனருகே அமைந்த கிராமங்கள் சிலைமலைப்பட்டி (3 கி.மீ.) நல்லமாறன் (5 கி.மீ.), கூவலப்புரம் (6 கி.மீ.), சந்தையூர் (6 கி.மீ.) ஆகும். பாப்பையாபுரத்திலிருந்து மதுரை பன்னாட்டு வானூர்தி நிலையம் 40 கிலோ மீட்டர் தொலைவில் உள்ளது.

## அருகமைந்த நகரங்கள்
# திருமங்கலம் - 29 கிலோ மீட்டர்
#  விருதுநகர் - 27 கிலோ மீட்டர்
#  திருவில்லிபுத்தூர் - 31 கிலோ மீட்டர் 
# சிவகாசி - 31 கிலோ மீட்டர்
# கள்ளிக்குடி - 21 கிலோ மீட்டர்
## இதனையும் காண்க
* சாலமன் பாப்பையா
## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
இரும்பு மனிதன்

***இரும்பு மனிதன்*** ( transl. அயர்ன் மேன் ) 2020 ஆம் ஆண்டு டிஸ்னி இயக்கத்தில் சந்தோஷ் பிரதாப் மற்றும் அர்ச்சனா முக்கிய வேடங்களில் நடித்த தமிழ் மொழித் திரைப்படமாகும்.

## கதை
திரைப்படத்தின் நாயகனான சந்தோஷ் நன்றாக சமைக்க தெரிந்தவர், இவருக்கு சமையல் கலையில் அதிகமாக ஆர்வம் உண்டு. தனக்கென ஒரு சின்ன ஹோட்டல் ஒன்றை வைத்து வாழ்ந்து வருகிறார். இவர் அனாதைகளாக இருக்கக்கூடிய ஒரு இரண்டு குழந்தைகளை தத்தெடுத்து அவர்களை வளர்க்கிறார். பின்னர் பிச்சை எடுக்கும் ஒரு மனநிலை பாதிக்கப்பட்ட பெண்ணிற்கு பிறக்கும் குழந்தையையும் இவரது பிள்ளையாக பாவித்து மூவரையும் வளர்க்கிறார். இந்த தருணத்தில் இவரது இடத்திற்கு திருட வரும் கஞ்சா கருப்பையும் திருத்தி நண்பனாகவும் இவருக்கு உதவியாளராகவும் மாற்றி தன்னுடன் வைத்துக் கொள்கிறார்.

நாயகியை காதல் செய்தாலும் திருமணம் செய்தால் தனது குழந்தைகளை தன்னிடம் இருந்து பிரித்து விடுவாள் என எண்ணி திருமணம் செய்யாமல் இந்த அனாத குழந்தைகளுக்காக வாழ்கிறார். ஒரு சிறிய ஹோட்டல் வியாபாரத்தில் தொடங்கிய இவரது வாழ்க்கை தீடிரென அபார வளர்ச்சி பெற்று பல ஹோட்டல்களுக்கு அதிபராகிறார் சந்தோஷ். அந்த குழந்தைகள் வளர்ந்து நாயகனிடம் இருந்து அவரது சொத்துக்களை பிடுங்கி கொள்கிறார்கள். பின்னர் இந்த துரோகத்தால் நடுத்தெருவுக்கு வரும் நாயகன் மீண்டும் போராடுகிறார். இறுதியில் என்ன நடந்தது என்பதே படத்தின் கதை.

## நடிப்பு
* சுந்தரமாக சந்தோஷ் பிரதாப் 
* தேன்மொழியாக அர்ச்சனா
* முனிகண்ணுவாக கஞ்சா கருப்பு
* மதுசூதனன் மதுசூதனன்
* நிஷாந்த்
* அனிதா சம்பத்
* 'போராளி' திலீபன்

## உற்பத்தி
இயக்குநர் டிஸ்னி பல காலங்களில் நடக்கும் ஒரு படத்தில் வேலை செய்யத் தொடங்கினார். *ஞானசேகர் என்ற பெயரில் நான் சிவனாகிறேன்* (2011) படத்தை இயக்கிய டிஸ்னியின் இரண்டாவது படம் இது. *டிஸ்னியின் வெளியிடப்படாத குட்டம் புரிந்தால்* ஒரு பகுதியாக இருந்த அர்ச்சனா, இந்தப் படத்தின் ஒரு பகுதி. சந்தோஷ் பிரதாப், கஞ்சா கருப்பு மற்றும் மதுசூதன ராவ் ஆகியோர் பல தோற்றங்களில் நடித்துள்ளனர்.

## ஒலிப்பதிவு
இந்த படத்திற்கான பாடல்களை கேஎஸ் மனோஜ் இசையமைத்துள்ளார். சிம்பு எடிட் செய்து, "டோண்ட் வொரி புல்லிங்கோ" என்ற நாட்டுப்புற பாடலை பாடினார். பாடல்களை டிஸ்னி, மோகன்ராஜ் மற்றும் நிரஞ்சன் பாரதி எழுதியுள்ளனர்.

* டோன்ட் ஒரி புல்லிங்கோ - சிம்பு
* வாழ்வோ ஒரு வானவில் - சத்யபிரகாஷ் டி
* காத்தாடி பரக்கவிட்ட - மூக்குத்தி முருகன்
* பச்சைக்கிளி பரப்பத்துபொல - ரஞ்சித்

## வெளியீடு
படம் 28 பிப்ரவரி 2020 அன்று வெளியிடப்பட்டது. *டைம்ஸ் ஆஃப் இந்தியா* ஐந்து நட்சத்திரங்களில் ஒன்றரை நட்சத்திரத்தை படத்திக்கு கொடுத்தது .கஞ்ச கருப்புவின் சித்தரிப்பைப் பாராட்டியபோது சுந்தராமின் கதாபாத்திர வரைவை விமர்சித்தது. *தின தந்தி* நடிப்பு, இயக்கம் மற்றும் கதையைப் பாராட்டினார். *மாலைமலர்* படத்தை ஒட்டுமொத்தமாக பாராட்டினார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2020 தமிழ்த் திரைப்படங்கள்
காதல் முன்னேற்றக் கழகம்

***காதல் முன்னேற்றக் கழகம்***  என்பது 2019 ஆம் ஆண்டு வெளிவந்த தமிழ் திரைப்படமாகும். இத்திரைப்படத்தை மாணிக்க சத்யா இயக்கியிருந்தார். இத்திரைப்படத்தில் சிங்கம்புலி மற்றும் கஞ்சா கருப்பு ஆகியோருடன் பிருத்வி ராஜன் மற்றும் சாந்தினி தமிழரசன் ஆகியோர் முக்கிய கதாபாத்திரங்களில் நடிக்கின்றனர். பிசி சிவன் இசையமைத்த இந்த படம் 10 மே 2019 அன்று வெளியிடப்பட்டது.

## நடிப்பு
* பிருத்வி ராஜன்
* சாந்தினி தமிழரசன்
* சிவா சேனாதிபதி
* சிங்கம்புலி
* கஞ்சா கருப்பு
* கிஷோர் குமார்
* நாதஸ்வரம் முனீஸ்ராஜா

## உற்பத்தி
1985 இல் நடந்த ஒரு கால நாடகத்தில், அறிமுக இயக்குநர் மாணிக்க சத்யா சாந்தினி தமிழரசன் மற்றும் பிருத்வி ராஜன் ஆகியோரை முக்கியக் கதாபாத்திரத்தில் நடித்தார். நடிகர் கார்த்திக்கின் ரசிகரான ஒரு கிராமவாசியாக நடிக்க பிருத்வி தேர்ந்தெடுக்கப்பட்டார், அதே நேரத்தில் சாந்தினி பள்ளி ஆசிரியராக நடித்தார்.

## ஒலிப்பதிவு
படத்தின் ஒலிப்பதிவு பிசி சிவன் இசையமைத்துள்ளார்.

* "காதல் முன்னேற்றக் கழகம்" - ஜெயமூர்த்தி, கவிதா கோபி
* "ரஜினி கமலு" - பிசி சிவன்
* "ஒன்னகண்ட நெஞ்சுக்குள்ள" - அஜய் ஷ்ரவன், நமீதா பாபு
* "நவ்வாபாழ கண்ணழகி" - அந்தோணி தாசன், பிரியா சுப்பிரமணியன்
* "தொடுவானம்" - கணேஷ் வெங்கடராமன், ரீட்டா

## வெளியீடு
இந்த படம் 10 மே 2019 அன்று தமிழகம் முழுவதும் குறைந்த அளவில் வெளியிடப்பட்டது. *தி நியூ இந்தியன் எக்ஸ்பிரஸின்* விமர்சகர் " *காதல் முன்னேற்றக் கழகம்* காதல் அல்ல, முற்போக்கானதாக இருக்கட்டும்" என்றும், "இது தமிழ் படங்களில் பரவி வரும் பாலுறவுக்கான சுய-வாழ்த்து செய்திகள் மற்றும் ஒப்புதல்கள் என்றும் குறிப்பிட்டார். போற்றப்பட வேண்டிய ஒன்று. " என்றும் புகழ்ந்தனர் 

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
கியுவியே அலகுடைய திமிங்கிலம்

**கியுவியே அலகுடைய திமிங்கிலம்** (*Cuvier's beaked whale*) அல்லது **வாத்து மூக்கு திமிங்கிலம்** (*Ziphius cavirostris*) என்பது ஜிபிடே குடும்பத்தைச் சேர்ந்த ஒரு அலகுடைய திமிங்கில இனம் ஆகும்.  இது பெரும்பாலும் பலீன் திமிங்கிலத்தை விட சிறியது, ஆனால் அலகுடைய திமிங்கிலங்களிடையே பெரியது. கியுவியே அலகுடைய திமிங்கிலம்   மேறுபட்ட ஆழத்தில்  வாழ்கிறது. உலகில் வாழும் திமிங்கிலங்களில் அதிக ஆழத்தில் முக்குளிக்கும் திமிங்கிலம் இது ஆகும். இது (300  ஆழ்கடலில் 222 நிமிடங்கள் வரை அங்கேயே தங்கி இருந்ததற்கான பதிவுகள் உள்ளன. இவை இந்த அசாதாரண ஆழத்திற்கு செல்வதற்கான காரணங்கள் தெளிவாக இல்லை. ஆழமான நீர் வாழ்விடத்தில் இருந்தபோதிலும், இது அடிக்கடி கடற்கரைகளில் காணப்படும் திமிங்கலங்களில் ஒன்றாகும்.

இதன் விலங்கியல் பெயரான Ziphius cavirostris என்பதில் பேரினத்தைக் குறிக்கும் சொல்லான *Ziphius* என்பது  கிரேக்கச் சொல்லாலான **' (வாள்) என்பதில் இருந்து வருகிறது. மேலும் இனத்தைக் குறிக்கும் ''cavirostris'' என்ற சொல்லானது  **' (குழாய்) மற்றும் ** "அலகு" ஆகிய இலத்தீன் சொற்களின் சேர்க்கையாகும். இது ஊதுகுழல் போன்ற இதன்  தலையின் முன்பகுதியைக்  குறிக்கிறது.

## மேற்கோள்கள்
 

## வெளி இணைப்புகள்
* 
* Whale & Dolphin Conservation Society (WDCS)
* Cuvier's Beaked Whale - The Beaked Whale Resource
* Cuvier's Beaked Whale - ARKive bio
* MNZ MM002092, collected Cape Kidnappers, Hawkes Bay, New Zealand, 14 October 1988
* Voices of the Sea - Sounds of the Cuvier's beaked Whale 

பகுப்பு:திமிங்கிலங்கள்
பில்லைச் சுறா

**பில்லைச் சுறா** அல்லது **திரவி மூக்குச் சுறா, ஆளுபிடியான்** (**bonnethead,**, *bonnet shark* அல்லது *shovelhead* என்றும் அழைக்கப்படுகிறது  ) என்பது கொம்பன் சுறா வகையைச் சேர்ந்த, *ஸ்பைர்னா*  இனத்தைச் சேர்ந்த, ஸ்பைர்னிடே குடும்பத்தைச் சேர்ந்த ஒரு சிறிய சுறா மீன் ஆகும். இது  வட அத்திலாந்திக் மற்றும் மெக்சிகோ வளைகுடாவின் லிட்டோரல் மண்டலத்தில் ஏராளமாக உள்ளது. சுறா இனங்களில் இந்த சுறா மட்டுமே தலையின் உருவவியல் அமைப்பில்  பால் ஈருமைத்தன்மையைக் காட்டும் இனமாகும். மேலும் சுறா இனங்களில்  அனைத்துண்ணியாக அறியப்பட்ட ஒரே சுறா இனம் இதுவாகும்.

## விளக்கம்
இது  மென்மையான  மண்வெட்டி போன்ற தலையைக் கொண்டுள்ளது. இதன் தலை பிற கொம்பன் சுறாக்களைப் போல நீண்டு நிற்காமல் ஒப்பீட்டளவில் மிகச்சிறிய கொம்புத் தலையைக் கொண்டது. இவற்றின் உடலானது பசுஞ்சாம்பல் முதல் கரும்பழுப்பு வரை இருக்கும். இதன் அடிப்பகுதி மங்கிய நிறத்தில் இருக்கும். பொதுவாக, பில்லைச்  சுறாக்கள் சுமார்  வரை நீளம் கொண்டதாக, அதிகபட்சம் சுமார்  நீளம் கொண்டு இருக்கும். இவற்றில் ஆண் சுறாக்களை விட பெண் சுறாக்கள் பெரிதாக இருக்கும்.

இதன் அறிவியல் பெயரான *ஸ்பைர்னா திபுரோ (Sphyrna tiburo) என்பதில் உள்ள *ஸ்பைர்னா'' என்பது இச் சுறாவின் தலையின் வடிவத்தைக் குறிப்பிடும் "சுத்தி" என்ற பொருள் கொண்ட கிரேக்கச் சொல்லிருந்து வந்தது; திபுரோ என்பது எசுபானிய சொல்லான "திபுரான்" என்பதிலிருந்து வந்தது, அதாவது "சுறா" என்பதாகும்.
Sphyrna tiburo head.jpg|தலை, கீழ் பக்கமாக
Sphyrna tiburo head2.jpg|தலை, மேல் பக்கமாக
Sphyrna tiburo upper teeth.jpg|மேல் பற்கள்
Sphyrna tiburo upper teeth posterior.jpg|மேல் பற்கள், நிலை
Sphyrna tiburo lower teeth.jpg|கீழ் பற்கள்
Sphyrna tiburo lower teeth posterior.jpg|கீழ் பற்கள், நிலை


## குறிப்புகள்

## வெளி இணைப்புகள்

*     
* Www.shark-references.com இல் கொம்பன் சுறா இனங்கள் விளக்கம்

பகுப்பு:சுறாக்கள்
மிது முகர்ஜி (நடிகை)

**மிது முகர்ஜி** (*Mithu Mukherjee*) (  ) பாலிவுட் மற்றும் வங்காளத் திரைப்படங்களில் தோன்றிய முன்னாள் இந்திய நடிகை ஆவார்.

## அறிமுகம்
1971ஆம் ஆண்டு சித்தா போஸ் இயக்கிய *சேஷ் பர்பா* என்ற பெங்காலித் திரைப்படத்தில் அறிமுகமானார். தைனன் குப்தாவின் *மர்ஜினா அப்துல்லா* (1973)  படத்தில் மர்ஜினா கதாபாத்திரத்தில் நடித்த பிறகு இவர் நட்சத்திரமாக திகழ்ந்தார். *நிஷி கன்யா* (1973), *மவுசக்* (1974), *ஸ்வயம்சித்தா* (1975), *ஹோட்டல் ஸ்னோ பாக்ஸ்* (1976), *பாக்யசக்ரா* (1980), *சாந்தி (1980)* போன்ற பெங்காலி படங்களிலும் நடித்தார். துலால் குஹாவின் *கான் தோஸ்த்* (1976) மூலம் பாலிவுட்டில் அறிமுகமானார். பிறகு இவர் ஏழு ஆண்டுகள் திரைப்படங்களிலிருந்து ஓய்வு பெற்றார். பின்னர், சந்திர பரோட்டின் மிகப்பெரிய வெற்றிகரமான திரைப்படமான *ஆஷ்ரிதா* (1990) மூலம் வெள்ளித்திரைக்கு திரும்பினார்.

## தொழில்
மிது முகர்ஜி 1971ஆம் ஆண்டு பெங்காலி திரைப்படமான சித்தா போஸ் இயக்கத்தில் *சேஷ் பர்பாவில்* சமித் பன்ஜாவுடன் அறிமுகமானார். தைனென் குப்தாவின்*மர்ஜினா அப்துல்லா* (1972) படத்தில் அலி பாபாவின் பணிப்பெண் மர்ஜினாவின் பாத்திரத்தை இவர் ஏற்ற பிறகு ஒரு நட்சத்திரமாக திகழ்ந்தார். பின்னர் இவர் அசுதோஷ் முகர்ஜியின் *நிஷிகன்யா* (1973) படத்தில் சௌமித்ரா சட்டோபாத்யாய்க்கு இணையாக நடித்தார். 1974 ஆம் ஆண்டில், இரஞ்சித் மல்லிக்கிற்கு இணையாக அரபிந்த முகோபாத்யாயாவின்  *மவுசக்* மட்டுமே இவரது ஒரே முயற்சியாகும். இது மீண்டும் பாக்ஸ் ஆபிஸில் பெரும் வசூல் செய்தது. இவரது அடுத்த முயற்சி 1975ஆம் ஆண்டு, சுனில் பந்தோபாத்யாயின் *கபி* என்ற படத்தில் இரண்டாவது முறையாக தேவ்ராஜ் ராய்க்கு இணையாக இருந்தது. இது சரியான வசூலை பெறவில்லை. ரஞ்சித் மல்லிக்கிற்கு ஜோடியாக பிளாக்பஸ்டர் *ஸ்வயம்சித்தா* மீண்டும் அந்த ஆண்டின் கடைசி வெளியீடாக இருந்தது. இது மீண்டும் பாக்ஸ் ஆபிஸில் பெரும் வசூல் செய்தது.

## பின்னடைவு
1976 *ஹோட்டல் ஸ்னோ பாக்ஸ்* மற்றும் *சந்தர் கச்சகச்சி* ஆகிய இரண்டு சிறந்த திரைப்படங்களில் உத்தம்குமார் கதாநாயகனாக இல்லாவிட்டாலும் இவரது தொழில் பெரும் பின்னடைவை சந்தித்தது. பிஜு புகான் முந்தைய படத்தில் இவருக்கு நாயகனாக நடித்தார். பிந்தைய படத்தில் சந்து முகர்ஜி நாயகனாக நடித்தார். இவர் சத்ருகன் சின்காவுக்கு இணையாக துலால் குஹாவின் *கான் தோஸ்த்* (1976) படத்தின் மூலம் பாலிவுட்டில்]அறிமுகமானார். இதில் ராஜ் கபூர் ஒரு முக்கிய பாத்திரத்தில் நடித்திருந்தார். பின்னர், இவர் பாசு சாட்டர்ஜியின் படங்களுக்கு மட்டும் தன்னை மட்டுப்படுத்திக் கொண்டார். முகர்ஜி *வினோத் மெஹ்ரா*வுக்கு ஜோடியாக *சபெத் ஜூட்* (1977) படத்தில் நடித்தார். இவரது இரண்டு பாலிவுட் படங்களும் முன்னணி பாக்ஸ் ஆபிஸில் வெற்றிபெறவில்லை. 1977 ஆம் ஆண்டில், பலாஷ் பந்தோபாத்யாயின் பெங்காலி திரைப்படமான *பிரதிமாவில்* சௌமித்ரா சட்டர்ஜியின் முதல் மனைவியாக நடித்தார். இரண்டாவது மனைவியாக, சுமித்ரா முகர்ஜி நடித்திருந்தார். 
## சொந்தத் தயரிப்பு
1984ஆம் ஆண்டு *பிரார்த்தனா* திரைப்படத்தில் ஒரு பாடல் இரண்டு காட்சிகளில் விருந்தினராக தோன்றிய பிறகு, முகர்ஜி தனது சொந்தத் தயாரிப்பான *ரங்கா பங்கா சந்தின்* படப்பிடிப்பைத் தொடங்கினார். படப்பிடிப்பு 50% நிறைவடைந்தது. மேலும் முகர்ஜி மற்றும் குப்தா இடையே கருத்து வேறுபாடுகள் காரணமாக படப்பிடிப்பு நிறுத்தப்பட்டு பின்னர் சந்திர பரோட் இயக்கத்தில் புத்துயிர் பெற்றதால் வெளியீடு ஐந்து ஆண்டுகள் தாமதமானது. வெளியீட்டில் *ரங்கா பங்கா சந்த்* *ஆஷ்ரிதா* என மறுபெயரிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:வங்காளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1955 பிறப்புகள்
பகுப்பு:வாழும் மக்கள்
மும்தாஜ் ஷேக்

**மும்தாஜ் ஷேக்** (Mumtaz Shaikh பிறப்பு 18 நவம்பர் 1981) ஓர் இந்தியப் பெண்கள் உரிமை ஆர்வலர் ஆவார், இவர் மும்பையில் பொது கழிப்பறைகளுக்கு சமமான அணுகலுக்கான வெற்றிகரமான பிரச்சாரத்தைத் தொடங்கினார். 2015 ஆம் ஆண்டில் பிபிசியால் அதன் *100 ஊக்கப்படுத்தும் பெண்கள்* பிரச்சாரங்களில் ஒன்றாக இவர் தேர்ந்தெடுக்கப்பட்டார்.

## ஆரம்ப கால வாழ்க்கை
மும்தாஜ் ஷேக் 1981 இல் மகாராஷ்டிராவின் அகமதுநகரில் பிறந்தார். இவரின் தந்தை, அபு பக்கர், ஒரு ஓட்டுநர் மற்றும் பூர்விகமாக  மலையாளம் பேசுபவராக இருந்தார் மற்றும் இவரின் தாயார், மதீனா இந்தி மொழி பேசினார். இவர் பிறந்ததும், இவரது குடும்பம், அண்ணன் ரபீக் உட்பட, மும்பை புறநகர், செம்பூரின் வாஷி நகா பகுதிக்கு குடிபெயர்ந்தார்.  குடும்ப வன்முறை காரணமாக இவர், இவரது மாமா ஷேக் வீட்டிற்கு அனுப்பப்பப்படார், இவள் தங்குமிடத்திற்கு ஈடாக அந்த வீட்டின் வேலைகளைச் செய்து வந்தார், ஆனால் பலமுறை பசியுடன் இருந்தார்.  இவருக்கு ஐந்து வயதும், இவளுடைய சகோதரனுக்கு எட்டு வயதும் இருந்தபோது, இவர்களின் தந்தை ரபீக்கை கேரளாவில் உள்ள பெற்றோரிடம் அழைத்துச்  சென்றார்.  குழந்தை பருவத்தின் கடுமையான வறுமையின் காரணமாக, ஷேக் 9 ஆம் வகுப்புக்குப் பிறகு பள்ளியை விட்டு வெளியேறினார், இவளுடைய மாமா இவளுக்கு பதினைந்து வயதில் திருமணத்தை ஏற்பாடு செய்தார்.   திருமணத்தில் சிக்கல் ஏற்பட்டது .பதினாறாவது வயதில் இவருக்கு மகள் பிறந்த பிறகு, ஷேக் தனது சமூகத்தில் குடும்ப வன்முறை குறித்த விரிவுரைகளில் இரகசியமாக கலந்து கொள்ளத் தொடங்கினார். இவரது கணவரின் ஆட்சேபனைகளை மீறி, இவர் அந்த அமைப்பின் தன்னார்வலராக ஆனார், விரைவில் திருமண முறிவு பெற பதிவு செய்தார். 

## தொழில்
2000 ஆம் ஆண்டில் கோரோவின் முக்கிய குழு உறுப்பினரானார் மற்றும் 2005 இல் *லீடர்ஸ் குவெஸ்ட்* ஆய்வுதவித் தொகைக்குத் தேர்ந்தெடுக்கப்பட்டார், மும்தாஜ் தனது சமூகத்தில் மற்ற பெண்களுக்கு வழிகாட்டத் தொடங்கினார்.   அடுத்த பத்து ஆண்டுகளில் இவர் கோரோவின் இணைச் செயலாளரானார் மற்றும் 2006 இல் மறுமணம் செய்து கொண்டார். கோரா மகிளா மண்டல் கூட்டமைப்பை உருவாக்கியபோது, மும்தாஜ் அதன் நிர்வாகத் தலைவராக நியமிக்கப்பட்டார்.   கோராவின் சுகாதாரத் திட்டங்களின் ஒரு பகுதியாக, மும்தாஜ் 2011 இல் பொதுக் கழிப்பறைகளில் உள்ள பிரச்சினைகளைத் தீர்க்கத் தொடங்கினார் மற்றும் 2012 இல் குளியலறை வசதிகளில் பாதுகாப்பு மற்றும் நிலைமைகளை மதிப்பீடு செய்ய ஒரு கணக்கெடுப்பு நடத்தினார்.  2013 இல், இவர் மும்பையில் கழிப்பறை வசதிகளுக்கு சமமற்ற அணுகல் பிரச்சினையை இலக்காகக் கொண்டு ஒரு பிரச்சாரத்தைத் தொடங்கினார்.  மும்தாஜ் *ரைட் டு பீ பீ* பிரச்சாரத்தின் செய்தித் தொடர்பாளரானார், 2012 ல் மும்பையில், 5,993 பொதுக் கழிப்பறைகள் மற்றும் 2,466 சிறுநீர் கழிப்பிடங்களை ஆண்களுக்கு அரசாங்கம் வழங்கியது, ஆனால் பெண்களுக்கு 3,536 வசதிகள் மட்டுமே வழங்கப்பட்டது.  ரயில் நிலையங்கள் மோசமான நிலைமைகளைக் கொண்டிருந்தன, மத்திய மற்றும் துறைமுக ரயில் பாதைகளில் அமைந்துள்ள 69 நிலையங்களுக்கு 100 க்கும் குறைவான சிறுநீர் கழிப்பறைகள் மற்றும் கழிவறைகள் இருந்தன.  ஆண்கள் சிறுநீர் கழிப்பிடத்தைப் பயன்படுத்த கட்டணம் எதுவும் வசூலிக்கப்படவில்லை, ஆனால் பெண்கள் கழிப்பறையைப் பயன்படுத்த பணம் செலுத்த வேண்டியிருந்தது. இவர்கள் சிறுநீர் கழிக்கும் எண்ணிக்கையை குறைக்க, பெண்கள் அடிக்கடி போதிய அளவு தண்ணீர் குடிக்காமல் இருந்தனர், இதனால் உடல்நல சிக்கல்கள் ஏற்படும் சிக்கல் எழுந்தது. 

## சான்றுகள்

பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
பகுப்பு:1981 பிறப்புகள்
மஞ்சுளா பிரதீப்

**மஞ்சுளா பிரதீப்** (Manjula Pradeep   ) ஓர் இந்திய மனித உரிமை ஆர்வலர் மற்றும் ஒரு வழக்கறிஞர் ஆவார். இவர் இந்தியாவின் மிகப்பெரிய தலித் உரிமை அமைப்புகளில் ஒன்றான நவ்சார்ஜன் அறக்கட்டளையின் முன்னாள் நிர்வாக இயக்குநர் ஆவார் , சாதி பாகுபாடு மற்றும் பாலின அடிப்படையிலான பாகுபாடு ஆகிய பிரச்சினைகளுக்கான சமூக செயல்பாடுகளில் ஈடுபடுகிறார்..

## ஆரம்ப கால வாழ்க்கை
மஞ்சுளா பிரதீப் அக்டோபர் 6, 1969 அன்று குஜராத்தில் உள்ள வதோதராவில் (முன்பு பரோடா என்று அழைக்கப்பட்டது) ஒரு பாரம்பரிய தலித் குடும்பத்தில் பிறந்தார், இவரது குடும்பம் 1968 இல் உத்தரபிரதேசத்திலிருந்து  இவளுடைய தந்தை இரண்டாவது மகளுக்குப் பதிலாக ஒரு மகனை எதிர்பார்த்ததால் இவளுடைய பிறப்பு ஏமாற்றத்தை தந்தது. இவர் பிறந்ததற்கு மஞ்சுளாவின் தாயை குற்றம் சாட்டினார் மற்றும் இவர் பிறந்ததிலிருந்து இருவரையும் உடல் ரீதியாகவும் மன ரீதியாகவும் துன்புறுத்தினார். மஞ்சுளாவும் தனது சிறுவயதில் நான்கு ஆண்களால் பாலியல் வன்கொடுமை செய்யப்பட்டார்.

சாதி பாகுபாட்டிற்கு பயந்து, மஞ்சுளாவின் தந்தை இவர்களின் குடும்பப்பெயரை மறைத்துவிட்டு, அதற்குப் பதிலாக 'பிரதீப்' என்ற பொதுவான பெயரை குடும்பப்பெயராக எடுத்துக் கொண்டார். இருப்பினும், அது மஞ்சுளாவை பள்ளியில் பாகுபாடு செய்வதில் மாற்றத்தினை ஏற்படுத்தவில்லை. இவளுடைய ஆசிரியர்கள் மற்றும் சகாக்கள் இவளது சாதி காரணமாக அடிக்கடி கேலி செய்தனர்; மாணவர்கள் இவளை "ஏபிசி" என்று அழைப்பார்கள், "பிசி" அல்லது "பிற்படுத்தப்பட்ட சாதி" என்று குறிப்பிடுவார்கள்.

வீட்டிலும் சமூகத்திலும் மஞ்சுளா எதிர்கொண்ட சவால்கள் சாதி மற்றும் பாலின அடிப்படையிலான பாகுபாட்டை கேள்விக்குள்ளாக்கியது, இவரது எதிர்கால வாழ்க்கை மற்றும் செயல்பாட்டின் பாதையை வடிவமைத்தது.

## கல்வி
இளங்கலை படிப்பின் போது, இவளுடைய பேராசிரியர் ஒருவர் மஞ்சுளாவை சமூகப் பணிகளில் ஈடுபட ஊக்குவித்தார். இது 1990 இல் பரோடா மகாராஜா சாயாஜிராவ் பல்கலைக்கழகத்தில் சமூகப் பணியில் முதுகலைப் பட்டம் பெற மஞ்சுளாவைத் தூண்டியது  பல்கலைக்கழகத்தில்தான், இவர் தலித் அரசியலின் ஆண் ஆதிக்கத்தினை எதிர்க்கத் துவங்கினார், மேலும் தலித் மற்றும் பெண்ணிய செயல்பாட்டில் ஈடுபட்டார்.

நவ்சர்ஜனில் பணிபுரியும் போது, இவரது முதல் வழக்கு ஒரு தலித் பெண்ணின் மகன் கொல்லப்பட்ட வழக்கு, அகமதாபாத் காவல் நிலையத்தில் காவல் துறையினரின் காவலில் இருந்த போது துன்புறுதலுக்குப் பிறகு இவர் கொலை செய்யப்பட்டார். இந்த சம்பவம் மஞ்சுளா கல்விச் சாலையில் சட்டப்படிப்பில் இளங்கலை பட்டம் பெற வழிவகுத்தது, ஏனென்றால் தலித் உரிமை பிரச்சனை தெருக்களிலும் நீதிமன்றங்களிலும் போராடப்பட வேண்டும் என்பதை உணர்ந்தார்.

## தொழில்
1992 இல் முதுகலை பட்டப்படிப்பை முடித்த பிறகு, மஞ்சுளா பிரதீப் 21 வயதில் நவ்சர்ஜன் அறக்கட்டளையில் முதல் பெண் ஊழியராக சேர்ந்தார். 2004 ஆம் ஆண்டில், இவர் அமைப்பின் நிர்வாக இயக்குநராக தேர்ந்தெடுக்கப்பட்டார்.

### நவ்சர்ஜன் அறக்கட்டளையின் ஆரம்ப ஆண்டுகள்
நவ்சர்ஜனில் இவரது முதல் வேலை சட்ட உதவித் திட்டமாகும், இது வன்முறை மற்றும் பாகுபாட்டிலிருந்து தப்பியவர்களுக்கு நீதிக்காக போராட உதவியது. மக்களின் மனித உரிமைகளை திறம்பட பாதுகாக்க , சட்டத்தை படிக்க வேண்டும் என்பதை மஞ்சுளா உணர்ந்தார். "எந்தவொரு அதிகாரத்தையும் பெறுவதற்கு நான் சட்டத்தை அறிந்து கொள்ள வேண்டும் ... எனவே என் தேவை சட்டப் பட்டம் தான். ” என்று கூறினார்.

## சான்றுகள்


பகுப்பு:இந்தியப் பெண் செயற்பாட்டாளர்கள்
பகுப்பு:1969 பிறப்புகள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:வாழும் மக்கள்
மிதாலி முகர்ஜி (ஊடகவியலாளர்)

**மிதாலி முகர்ஜி** (*Mitali Mukherjee)* (பிறப்பு 6 டிசம்பர் 1979) ஓர் இந்திய செய்தி தொகுப்பாளரும், நிதி ஊடகவியலாளரும், எழுத்தாளரும், டெட் பேச்சாளரும் ஆவார். இவர் செய்தி ஆசிரியராகவும் சிஎன்பிசி தொலைக்காட்சி 18இன் முக்கிய தொகுப்பாளரும் ஆவார். இவர் முன்பு டிவி டுடே குழு, பிபிசி வேர்ல்ட் மற்றும் தூர்தர்ஷனுடன் இருந்தார். இவர் மின்ட், உலக வங்கி, இந்தியன் எக்சுபிரசு ஆகியவற்றுடனும் ஆலோசனை நடத்தியுள்ளார். தற்போது, இவர் தி வயரில் பணியாற்றுகிறார்.

## ஆரம்ப கால வாழ்க்கை
மிதாலி, அரியானாவின் அம்பாலாவில் பிறந்தார். இவர் புது தில்லியில் உள்ள இராணுவ பொதுப் பள்ளியில் பள்ளிப்படிப்பை முடித்தார். பின்னர் தில்லி பல்கலைக்கழகத்தில் அரசியல் அறிவியலில் தங்கப் பதக்கத்துடன் பட்டம் பெற்றார். தனது முதுகலை பட்டப்படிப்பிற்காக,  தகவல் தொடர்பு & ஒளிபரப்பு அமைச்சகத்தின் கீழ் இயங்கிவரும் இந்திய தகவல் தொடர்பு நிறுவனத்திற்கு சென்றார். அங்கு இவர் தொலைக்காட்சி மற்றும் ஒளிபரப்பு இதழில் நிபுணத்துவம் பெற்றார். இவர் ஸ்டார் தொலைக்காட்சியின் உதவித்தொகையைப் பெற்றார். தங்கப் பதக்கமும் பெற்றார். மிக சமீபத்தில், மும்பை எஸ்என்டிடி பல்கலைக்கழகத்தில் கற்றல் குறைபாடுள்ள குழந்தைகளுடன் பணிபுரிவதற்கான ஒரு படிப்பில் முதுகலை பட்டமும் பெற்றார். இதில் ஏ+பெற்றார்.

## தொழில்
மிதாலி ஒரு துணை தயாரிப்பாளராக, *மிடிடெக்* என்ற நிறுவனத்தில் 2001 இல் தனது பணியைத் தொடங்கினார். அங்கு இவர் பிபிசி உலகத்திற்கான 'கமாண்டோ' உட்பட பல ஆவணப்படங்களுக்காக எழுதி தொகுத்துள்ளார்.

2002ஆம் ஆண்டில், இவர் நாட்டின் செய்தி ஒளிபரப்பு அலைவரிசையான 'தூர்தர்ஷ'னில் சேர்ந்தார். அங்கு இவர் மாலை நேர முக்கிய செய்திகளை தொகுத்து வழங்கினார். 2003ஆம் ஆண்டில், இவர் 'டிவி டுடே'வின் முதன்மை ஆங்கில செய்தி அலைவரிசையான 'ஹெட்லைன்ஸ் டுடே'வில் சேர்ந்தார். இங்கு இவர் அவர் மாலை நேர செய்திகளைத் தொகுத்து வழங்கினார். மேலும் ஜம்மு & காஷ்மீர் போன்ற சண்டையால் இவரது ஆர்வம் இருந்தது.

2004 முதல், மிதாலி 'சிஎன்பிசி தொலைக்காட்சி 18' இல் சந்தைப்படுத்துதல் மற்றும் செய்தி ஆசிரியராக இருந்தார். அங்கு இவர் முதன்மை நிகழ்ச்சியான *பஜார்*, *பிசினஸ் லன்ச் அனட் குலோசிங் பெல்* ஆகியவற்றை தொகுத்து வழங்கினார். பின்னர் 2014இல் அங்கிருந்து வெளியேறினார்.

## நிதி முதலீடு ஆலோசனை
2016 ஆம் ஆண்டில், இவர் MoneyMile  என்ற ஒரு இணை மின்னணு நிகழ்படத் தளத்தை நிறுவினார். இதில் நிதி முதலீட்டு ஆலோசனையைப் பகிர்ந்து கொள்வது, பெண்கள் நிதி ரீதியாக சுதந்திரமாகவும் அதிகாரம் பெறவும் உதவுவது போன்றவற்றில் இவரது முக்கிய கவனம் இருந்தது. இவர் விக்ரம் சந்திரா என்பவரால் தொடங்கப்பட்ட மின்னணு செய்தித் தளமான *எடிட்டர்ஜி*யில் ஆலோசனை வணிக ஆசிரியராகவும் பணியாற்றியுள்ளார். அங்கு இவர் 2019ஆம் ஆண்டின் முக்கிய பொதுத் தேர்தல்கள், 2019 பிப்ரவரியில் இடைக்கால வரவு செலவு அறிக்கை, சூலை 2019 இல் வரவு செலவு அறிக்கை ஆகியவற்றை தொகுத்து வழங்கினார்.

மிதாலி பெண்களுக்கான நிதி சுதந்திரத்தின் குரல் ஆதரவாளராக இருக்கிறார். இவரது பல நிகழ்ச்சிகள் இந்த தலைப்பை உள்ளடக்கி யிருக்கிறது. மேலும், பாலின சமத்துவம் குறித்த பல கூட்டங்களிலும் இவர் பேசியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:இந்தியத் தொலைக்காட்சி தொகுப்பாளர்கள்